Πέντρο Σέα

Ο **Χοσέ Πέντρο Σέα** (ισπανικά: *José Pedro Cea*, 1 Σεπτεμβρίου 1900 – 18 Σεπτεμβρίου 1970) ήταν Ουρουγουανός διεθνής ποδοσφαιριστής, ο οποίος αγωνιζόταν ως επιθετικός και προπονητής. Αναδείχθηκε δύο φορές χρυσός Ολυμπιονίκης και μία φορά πρωταθλητής κόσμου με την εθνική ομάδα της χώρας του, ένας από τους έξι μόνο παίκτες της Ουρουγουάης που κατάφεραν να κατακτήσουν και τους τρεις παγκόσμιους τίτλους.

## Σταδιοδρομία ως ποδοσφαιριστής

### Σε συλλόγους
Ο Σέα γεννήθηκε στο Μοντεβιδέο της Ουρουγουάης. Με το ποδόσφαιρο ερασιτεχνικό στα περισσότερα χρόνια της σταδιοδρομίας του, παρέδιδε πάγο στην ιταλική κοινότητα της πρωτεύουσας τα οποία χρησιμοποιούνταν για την παρασκευή παγωτού.  Ξεκίνησε την καριέρα του από τη Λίτο του Μοντεβίδεο το 1928 μεταγράφηκε στη Μπέλα Βίστα, όπου παρέμεινε για ένα χρόνο και από την επόμενη χρονιά αγωνίστηκε στη Νασιονάλ μέχρι το 1936, ουσιαστικά παίρνοντας τη θέση του ταλαιπωρούμενου από τραυματισμό Πέδρο Πετρόνε. Κέρδισε δύο τίτλους του Πρωταθλήματος Ουρουγουάης, το 1933 και το 1934. Η διαρκής κινητικότηταε του και το ομαδικό πνεύμα του έδωσαν το παρατσούκλι «El Peon» που σημαίνει εργάτης, ενώ τον αποκαλούσαν και «ο Βάσκος» λόγω της καταγωγής του.

### Εθνική ομάδα
Ο Σέα έκανε το ντεμπούτο του για την Εθνική Ουρουγουάης στις 4 Νοεμβρίου του 1923 σε αγώνα με αντίπαλο την Παραγουάη στο Μοντεβιδέο (νίκη των γηπεδούχων με 2–0). Ήταν μέλος της ομάδας της που κατέκτησε το Πρωτάθλημα Νότιας Αμερικής (τώρα Κόπα Αμέρικα) του 1923. Το 1924, κατέκτησε ξανά το Πρωτάθλημα Νότιας Αμερικής, ο οποίος ήταν ο πέμπτος τίτλος της Ουρουγουάης.

Ως μέλος της πρώτης μεγάλης εθνικής ομάδας της ιστορίας και μιας από τις καλύτερες όλων των εποχών, της Ουρουγουάης που κυριάρχησε στο παγκόσμιο ποδόσφαιρο τη δεκαετία του 1920, μαζί με τους Έκτορ Σκαρόνε, Χοσέ Λεάντρο Αντράντε, Χοσέ Ναζάτσι κέρδισε χρυσά μετάλλια στους Ολυμπιακούς Αγώνες του 1924 και του 1928.  Στη διοργάνωση του 1924 έκανε εξαιρετικές εμφανίσεις σημειώνοντας τέσσερα γκολ, από τα οποία από ένα στον ημιτελικό με την Ολλανδία (αποτέλεσμα 2–1) και στον τελικό απέναντι στην Ελβετία με κεφαλιά (αποτέλεσμα 3–0). Και στις δύο διοργανώσεις συμπεριλήφθηκε στην καλύτερη ενδεκάδα. Ο ρόλος του ήταν και δημιουργικός συμβάλλοντας στην ανάπτυξη του παιχνιδιού της ομάδας δίπλα στον Σκαρόνε.

Ήταν ο πρώτος σκόρερ της Ουρουγουάης στο Παγκόσμιο Κύπελλο του 1930 με 5 γκολ και δεύτερος της διοργάνωσης. Σημειώσε τρία γκολ στον ημιτελικό με τη Γιουγκοσλαβία (αποτέλεσμα 6–1). Ήταν ο σκόρερ του κρίσιμου γκολ της ισοφάρισης στον τελικό του Παγκοσμίου Κυπέλλου εναντίον της Αργεντινής, πετυχαίνοντας το 2–2 στο 57ο λεπτό, που ανέτρεψε τις ισορροπίες εκείνη τη στιγμή με την Αργεντινή να πιέζει για να εξασφαλίσει τη νίκη. Η Ουρουγουάη νίκησε τελικά με 4-2. Συμπεριλήφθηκε επίσης στην καλύτερη ομάδα του Κυπέλλου. Μαζί με τον Ναζάτσι και τον Αντράντε είναι οι τρεις που συμπεριληφθηκαν στην καλύτερη ενδεκάδα και των τριών διοργανώσεων. Σε μια ομάδα που εξέπληξε με το τρόπο παιχνιδιού της και κέρδισε διθυραμβικά σχόλια των Ευρωπαίων, ο Σέα είναι ο μόνος Ουρουγουανός ποδοσφαιριστής που έχει αγωνιστεί σε όλους τους αγώνες των δύο Ολυμπιάδων και του Παγκοσμίου Κυπέλλου του 1930, έχοντας ήδη διακριθεί από την πρώτη διοργάνωση.

Έπαιξε τον τελευταίο του διεθνή αγώνα το 1932, έχοντας συμμετάσχει σε 27 διεθνείς συναντήσεις (σύμφωνα με την RSSSF) για τη «σελέστε».

## Προπονητής
Ήταν ο προπονητής της Εθνικής Ουρουγουάης από το 1941 και το 1942, με την οποία κατέκτησε το Πρωτάθλημα Νότιας Αμερικής (μετέπειτα Κόπα Αμέρικα) το 1942.

Ο Σέα πέθανε το 1970, σε ηλικία 70 ετών και 17 ημερών.

## Στατιστικά σταδιοδρομίας

### Διεθνή

: Πηγή:

## Τίτλοι και διακρίσεις

### Ως ποδοσφαιριστής
**Νασιονάλ**

* Πρωτάθλημα Ουρουγουάης (2): 1933, 1934
* Torneo Competencia: 1934

**Ουρουγουάη**

* Παγκόσμιο Κύπελλο: 1930
* Πρωτάθλημα Νότιας Αμερικής (2): 1923, 1924
* Θερινοί Ολυμπιακοί Αγώνες (2): 1924, 1928

### Ατομικές
* Ολυμπιακοί Αγώνες καλύτερη ενδεκάδα (2): 1924, 1928
* Παγκόσμιο Κύπελλο 1930: Αργυρό παπούτσι
* Καλύτερη Ομάδα του Παγκοσμίου Κυπέλλου: 1930

### Ως προπονητής
**Ουρουγουάη**

* Πρωτάθλημα Νότιας Αμερικής: 1942

## Παραπομπές

## Εξωτερικοί σύνδεσμοι
 
*  
* Pedro Cea 
*Πέδρο Τσέα: Ο Εργάτης 

Κατηγορία:Ουρουγουανοί ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ουρουγουανοί ισπανικής καταγωγής
Κατηγορία:Ποδοσφαιριστές ολυμπιακής ομάδας Ουρουγουάης
Κατηγορία:Ποδοσφαιριστές Εθνικής Ουρουγουάης
Κατηγορία:Ποδοσφαιριστές στους Θερινούς Ολυμπιακούς Αγώνες 1924
Κατηγορία:Ουρουγουανοί Ολυμπιονίκες
Κατηγορία:Ποδοσφαιριστές στους Θερινούς Ολυμπιακούς Αγώνες 1928
Κατηγορία:Ποδοσφαιριστές Παγκοσμίου Κυπέλλου 1930
Κατηγορία:Παίκτες νικητές Παγκοσμίου Κυπέλλου ποδοσφαίρου FIFA
Κατηγορία:Ολυμπιονίκες του ποδοσφαίρου
Κατηγορία:Παίκτες νικητές Κόπα Αμέρικα
Κατηγορία:Ποδοσφαιριστές Κλουμπ Νασιονάλ ντε Φούτμπολ
Κατηγορία:Ποδοσφαιριστές Πριμέρα Ντιβιζιόν Ουρουγουάης
Κατηγορία:Ουρουγουανοί προπονητές ποδοσφαίρου
Κατηγορία:Προπονητές ποδοσφαίρου Εθνικής Ουρουγουάης